રાજકોટ મધ્યસ્થ જેલના કમ્પાઉન્ડમાં રહેતા અને જેલમાં જેલર તરીકે ફરજ બજાવતા ડી પી રબારીએ પ્રનગર પોલીસ સ્ટેશનમાં નોંધાવેલી ફરિયાદમાં જણાવ્યું હતું કે ગત બપોરે પોતે ડ્યુટી જેલર તરીકે ફરજ ઉપર હતા ત્યારે જેલ મેઈન ગેટથી ફોન આવ્યો હતો કે જેલ અંદર આવો જેથી પોતે ત્યાં જતા પેટ્રોલીંગમાં રહેલા એસઆરપી જવાન ઉમંગસિંહે જણાવ્યું હતું કે પોતે ટાવર નંબર 2 અને 3ની વચ્ચે પેટ્રોલીંગમાં હતા ત્યારે એક શખ્સ બપોરે સવા ત્રણેક વાગ્યે આંટાફેરા કરતો હતો અને સફેદ કલરની પ્લાસ્ટિકવાળી કોથળી સેલોટેપ વીંટાળી જેલમાં ઘા કરેલ છે જેથી અન્ય સ્ટાફને બોલાવી તાત્કાલિક આ શખ્સને રાઉન્ડઅપ કરી જેલ અંદર લઇ જવાયો હતો અન્ય સ્ટાફને મોકલી આ પાર્સલ મંગાવી સેલોટેપ ખોલી જોતા અંદરથી બુધાલાલ તમાકુની 16 પડીકી, રજનીગંધા પાનમસાલાની 3 પડીકી, વિમલ પાનમસાલાની 2 પડીકી, ચૂનાની ટોટી 11 નંગ, સેમસંગ કંપનીનો ફોન અને ગોલ્ડફલેસ કંપનીની બ્રિસ્ટલના પાકીટ 3 મળી આવતા તમામ પ્રતિબંધિત વસ્તુઓ કબ્જે કરી પકડાયેલા શખ્સનું નામઠામ પૂછતાં પોતે હિતેશ ઉર્ફે બંટી સવજીભાઈ બાબરીયા હોવાનું જણાવતા તેના વિરુદ્ધ પ્રનગર પોલીસ સ્ટેશનમાં ફરિયાદ નોંધાવતા પીએસઆઇ એમ બી ગોસ્વામી સહિતના સ્ટાફે આરોપીની ધરપકડ કરી આ પાર્સલ કોના માટે ઘા કર્યુંથતું તે જાણવા તપાસ હાથ ધરી છે.